BTS รายได้เดินรถ-ซ่อมบำรุงพุ่ง! หนุนกำไร Q1 โตทะลัก 2 เท่า แตะ 1.38 พันลบ.
BTS รายได้เดินรถ-ซ่อมบำรุงพุ่ง! หนุนกำไร Q1 โตทะลัก 2 เท่า แตะ 1.38 พันลบ. จากช่วงเดียวกันปีก่อน 443.41 ลบ.
BTS รายได้เดินรถ-ซ่อมบำรุงพุ่ง! หนุนกำไร Q1 โตทะลัก 2 เท่า แตะ 1.38 พันลบ. จากช่วงเดียวกันปีก่อน 443.41 ลบ.
17 ส.ค. 2564

บริษัท บีทีเอส กรุ๊ป โฮลดิ้งส์ จำกัด (มหาชน)  หรือ BTS รายงานผลการดำเนินงานงวดไตรมาส 1 สิ้นสุดวันที่ 30 มิถุนายน มีกำไรสุทธิดังนี้

ภาพรวมธุรกิจประจำไตรมาส 1 ปี 2564/65 สามารถสร้างผลกำไรที่แข็งแกร่ง โดยมีกำไรสุทธิจากรายการที่เกิดขึ้นเป็นประจำจำนวน 1,020 ล้านบาท เติบโตอย่างแข็งแกร่ง 12% จากปีก่อน และมีกำไรสุทธิจำนวน 1,383 ล้านบาท (เพิ่มขึ้นอย่างโดดเด่น 212% จากปีก่อน)
โดยรายได้รวมอยู่ที่จำนวน 9,553  ล้านบาทลดลง 11% จากปีก่อน สาเหตุหลักมาจากการบันทึกรายได้จากการให้บริการติดตั้งงานระบบและการจัดหารถไฟฟ้าขบวนใหม่สำหรับโครงการส่วนต่อขยายสายสีเขียวที่ลดลงเนื่องจากอยู่ในช่วงท้ายของการก่อสร้าง
ทั้งนี้จากการเปิดให้บริการโครงการรถไฟฟ้าส่วนต่อขยายสายสีเขียวอย่างเต็มรูปแบบในเดือนธันวาคม 2563 ส่งผลให้รายได้จากการให้บริการเดินรถและซ่อมบำรุงเติบโตอย่างมากโดยเพิ่มขึ้น 35% จากปีก่อน เป็น 1,557  ล้านบาท และรายได้จากธุรกิจ MIX  เพิ่มขึ้น 34% จากปีก่อนเป็น 658 ล้านบาท ปัจจัยหลักมาจากการเติบโตของธุรกิจ สื่อโฆษณานอกบ้านและธุรกิจบริการด้านดิจิทัล
ส่วนกำไรจากรายการที่เกิดขึ้นเป็นประจำก่อนค่าเสื่อมราคาค่าตัดจำหน่ายดอกเบี้ยและภาษี (Recurring EBITDA) อยู่ที่จำนวน2,312 ล้านบาท เพิ่มขึ้นอย่างมีนัยสำคัญ 52% จากปีก่อน ปัจจัยหลักมาจากการลดลงของส่วนแบ่งขาดทุนจากเงินลงทุนในการร่วมค้าและบริษัทร่วม รายได้ดอกเบี้ยรับที่เพิ่มขึ้นรวมถึงผลการดำเนินงานที่ดีขึ้นของธุรกิจ MOVE, MIX และ MATCH
บีทีเอสกรุ๊ปเป็นบริษัทในกลุ่มขนส่งทางรางแห่งแรกและแห่งเดียวที่ได้รับการรับรองว่าเป็นบริษัทที่มีการปล่อยคาร์บอนไดออกไซด์สุทธิเป็นศูนย์ หรือ carbon neutral rail transportation company ดูได้รับการรับรองจากองค์การบริหารจัดการก๊าซเรือนกระจก (องค์การมหาชน)